b'\n_START_ARTICLE_\nFiladelfia Mysen\n_START_PARAGRAPH_\nFiladelfiakirken Mysen er en kristen frikirkelig menighet p\xc3\xa5 Mysen, i Eidsberg i \xc3\x98stfold. Menigheten er tilsluttet den norske pinsebevegelsen. Filadelfiakirken Mysen ble stiftet i 1944. _NEWLINE_Menigheten har 152 medlemmer, medregnet tilh\xc3\xb8rige, det vil si barn av d\xc3\xb8pte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.\n_START_SECTION_\nMisjon\n_START_PARAGRAPH_\nFiladelfiakirken Mysen er engasjert i misjonsarbeid og st\xc3\xb8tter norsk pinsemisjons arbeid i India, Bolivia, Estland, Sentral-Asia og Kaukasus. Menigheten st\xc3\xb8tter arbeidet til misjon\xc3\xa6r Dag Moseid. _NEWLINE_Fra menigheten ble etablert i 1944, har den st\xc3\xb8ttet barnehjemmet, Chopda i India. Misjon\xc3\xa6rekteparet Clara og Leif Lerberg hadde sitt arbeide her fra 1933 til 1991. Siden overtok Winnie og Kjell Guldbrandsen sammen med Laila og Leif Wiik. Fra 1986 st\xc3\xb8tter menigheten Barnelandsbyen i Bolivia. Olav Nyg\xc3\xa5rd er menighetens representant. I 1997 startet menigheten sitt misjonsarbeid med \xc3\xa5rlige bibelskoleseminar for \xc3\xa5 trene nasjonale ledere i Kaukasusomr\xc3\xa5det.'